Mart Elango

pisi|Mart Elango loengul (1970. aastate II pool)
pisi|Mart Elango haud Tartu Pauluse kalmistul
Mart Elango (8. jaanuar 1936 – 12. veebruar 1996) oli eesti füüsik.

Elango lõpetas 1954. aastal Tartu 1. Keskkooli.

Ta töötas kõigepealt Teaduste Akadeemia Füüsika ja Astronoomia Instituudis, uurides võredefektide tekitamist kristallides."Mart Elango mälestuseks" Universitas Tartuensis, 3. veebruar 2006.

Esimese eesti füüsikuna töötas ta sünkrotronkiirguse alal 1969. aastal USA-s Wisconsini osariigis, hiljem Novosibirski ja Lundi kiirenditel. Nendest uuringutest kasvas välja uus töösuund Eesti füüsikas, röntgenspektroskoopia. 1973. aastal kaitses Elango Tartu Riiklikus Ülikoolis doktoritöö "Leelishalogeniidkristalide elektronergutused ja kiiritusdefektide tekke elementaarsed mehhanismid"."Mart Elango doktoriks tahke füüsika alal" Tartu Riiklik Ülikool, 9. veebruar 1973.

Elangost sai röntgenspektroskoopia labori juhataja Teaduste Akadeemia Füüsika Instituudis.

Ta oli tahkisefüüsika (hiljem laseroptika) kateedri asejuhataja ja juhataja (1976–1992) ning tahkisefüüsika õppetooli professor (1992–1996).

Temalt ilmus üle 120 artikli ja monograafia "Elementaarsed mitteelastsed kiirgustekkelised protsessid", mis tõlgiti inglise keelde. Raamat sai Eesti Vabariigi teaduspreemia.

Elango on kirjutanud ka aime- ja "Eesti entsüklopeedia" artikleid.

Isiklikku
Tema isa oli pedagoogikateadlane Aleksander Elango, õde on bioloog Anne-Liis Sõmermaa. Tema tütred on keeleteadlane Renate Pajusalu ja haridustegelane Irene Käosaar.

Viited

Kategooria:Eesti füüsikud
Kategooria:Hugo Treffneri Gümnaasiumi vilistlased
Kategooria:Tartu Ülikooli professorid
Kategooria:Pauluse kalmistule maetud
Kategooria:Sündinud 1936
Kategooria:Surnud 1996